Arkadi Tolbuzin

Arkadi Tolbuzin () — teatr və kino aktyoru, kinorejissor, RSFSR Əməkdar artisti (1954).

 Həyatı 
Arkadi Nikolayeviç Tolbuzin 1 avqust 1920-ci ildə Moskvada anadan olub. Anası Zinaida Aleksandrovna baş mühasib, atası Nikolay Arkadyeviç isə baş mühəndis olub. 1938-ci ildə atası qəfil vəfat edib, Arakadi özü isə RFSR Cinayət Məcəlləsinin 169-cu maddəsi (dələduzluq) ilə ittiham olunaraq həbs edilib və Kareliyada kiçik bir şəhər olan Medvejyeqorska sürgün edilib. Burada Tolbuzin avtobazada işləyib, sonra isə Belomorsko-Baltik kombinatının teatrında aktyor kimi özünü sınayıb. Elə orada Petrozavodsk Teatr Texnikumunda təhsil alıb və 1940-cı ildə oranı bitirib. Petrozavodsk Dram Teatrında işə qəbul olub, burada Qoqolun "Evlənmə" əsərində Yayçnitsa rolunu, "Müfəttiş" əsərində Lyapkın-Tyapkin rolunu, Şillerin "İntriqa və məhəbbət" əsərində isə Ferdinand rolunu və digər obrazları ifa edib. Bir çox teatrlarda çalışıb. 1960-cı ildən Kinoaktyor Teatr-Studiyasının aktyoru olub. 

 Hərbi xidmətdə 
Arkadi Tolbuzin 1941-ci ilin iyununda müharibə başlayanda könüllü olaraq cəbhəyə yollanıb. O, musiqi tağımında musiqiçi, tank əleyhinə tüfəng tağımının komandiri kimi xidmət edib. Yaralanmış və qəlpə zədəsi almışdır. Orada həvəskar konsertlər təşkil edib. "Qırmızı ulduz" ordeni və "Şücaətə görə" medalı. ilə təltif olunub. Arkadi Tolbuzin 1945-ci ildə ordudan tərxis olunub.

Başqa məlumata görə, Böyük Vətən müharibəsi başlayanda Tolbuzin teatrla birlikdə Belomorska təxliyə edilib, 1942-ci ilin yanvarında isə yerli musiqili komediya teatrına keçib. Və yalnız 1942-ci il mayın 5-də könüllü olaraq cəbhəyə gedib. Əvvəlcə 34-cü ehtiyat atıcı alayının konsert briqadasına rəhbərlik edib, sonra 1944-cü ilin martında başqa atıcı diviziyasına köçürülüb. Orada tank əleyhinə tüfəng tağımının komandiri olmuş və eyni zamanda diviziya ansamblına rəhbərlik edib. 1945-ci ilin yayında Uzaq Şərqdə xidmət etmiş, 1 noyabr 1945-ci ildə ordudan tərxis olunub..

 Mükafatları 
Rusiyanın Əməkdar artisti (1954)

 Vəfatı 
Arkadi Tolbuzin 24 mart 1972-ci ildə  ikinci infarktdan sonra vəfat edib və Vaqankovo qəbiristanlığında (12-ci sahə) dəfn olunub.

 Filmoqrafiya 
 İnsan məskən salır (film, 1967)

 İstinadlar 

 Xarici keçidlər 

 Arkadi Nikolayeviç Tolbuzin

Kateqoriya:SSRİ ssenaristləri
Kateqoriya:SSRİ aktyorları
Kateqoriya:Ürək tutmasından ölənlər
Kateqoriya:SSRİ film rejissorları
Kateqoriya:Rusiya film rejissorları
Kateqoriya:Rusiya ssenaristləri
Kateqoriya:Rusiya aktyorları
Kateqoriya:XX əsr aktyorları